## Agricultura treballa en la recuperació de 335 camins rurals de les províncies de València i Castelló afectats per les riuades i les fortes pluges

*** S’estan duent a terme actuacions en 60 municipis, 47 de la província de València i 13 de la de Castelló
* Estes intervencions compten amb 30 milions d’euros per a condicionar camins rurals i garantir un accés adequat a les explotacions agrícoles
* La Conselleria destina 2.358.358 euros per a les obres de reparació de la canalització urbana danyada per la riuada a Cheste**

La Conselleria d’Agricultura, Aigua, Ramaderia i Pesca està duent a terme treballs de reparació i condicionament en un total de 335 camins rurals danyats per les riuades i les fortes pluges a les províncies de València i Castelló.

Actualment, les actuacions es desenrotllen en 60 municipis, 47 pertanyen a la província de València i 13 a la de Castelló. Estes intervencions són fonamentals per a restablir la connectivitat rural i garantir la seguretat i l’accés a les zones agrícoles afectades.

El conseller d’Agricultura, Aigua, Ramaderia i Pesca, Miguel Barrachina, ha afirmat que estes actuacions “no solament són una resposta immediata als danys causats per les riuades, sinó que també formen part d’un esforç continu del Consell per a millorar la infraestructura rural i assegurar que les nostres explotacions agrícoles tinguen un accés adequat i segur”.

“Amb una inversió de 30 milions d’euros, estem demostrant el nostre compromís amb el desenrotllament sostenible del medi rural i la protecció de les nostres produccions agrícoles”, ha afegit Barrachina.

La Conselleria continua coordinant esforços amb els ajuntaments per a agilitzar les actuacions i minimitzar l’impacte sobre les activitats agràries i el medi rural. “Estem treballant de manera urgent i utilitzant tots els recursos al nostre abast per a recuperar estos camins, que són vitals per al desenrotllament de l’agricultura i la ramaderia. Des del Consell de Carlos Mazón, continuarem donant suport al sector amb accions concretes i amb inversions efectives”, ha assenyalat el conseller.

Miguel Barrachina ha fet estes declaracions durant la seua visita a Cheste, a on s’ha reunit amb l’alcalde de la localitat, José Juan Morell, i ha visitat un dels camins en els quals s’estan duent a terme els treballs de recuperació.

**Camins rurals de Cheste**

A Cheste s’estan duent a terme, amb una inversió de 320.000 euros, treballs en quatre camins, dels quals un ja ha sigut completament recuperat, mentres que els altres tres es troben en una fase avançada d’execució.

En les comarques de la Foia de Bunyol, La Serrania i el Camp del Túria s’estan duent a terme 41 intervencions en 13 municipis, de les quals 27 ja s’han completat. La inversió total destinada a esta comarca ascendix a 5.425.000 euros.

**Canalització de barrancs**

Finalment, Barrachina ha recordat que la Conselleria d’Agricultura ha adjudicat sis contractes d’obres d’emergència per a la reparació dels danys provocats per les riuades en canalitzacions urbanes.

En particular, el contracte corresponent a la zona 2 inclou intervencions en el barranc de Poio al seu pas pel terme municipal de Cheste, a on es duran a terme treballs de protecció del llit i talús mitjançant l’ús d’escullera en l’enllaç del Parc Empresarial Circuit Cheste amb l’A-3. La inversió per a esta actuació ascendix a 2.358.358 euros.

**Ajudes regants**

Quant a les ajudes destinades a les comunitats i entitats de regants, el municipi de Cheste ha rebut un total de 275.970 euros en subvencions, i has sigut beneficiades quatre comunitats de regants. La comunitat CR Pozo La Vaquera compta amb una subvenció de 27.596,47 euros; CR Aguas de Cheste-Chiva, de 100.001,00 euros; CR El Barranco, de 60.267,39 euros; i CR La Sarretilla, de 88.105,50 euros.

Fecha: 08/05/2025